open-index/open-wikipedia-markdown huggingface dataset:
NuGet

**NuGet** (արտասանվում է ինչպես "New Get"), ազատ և բաց ներքին կոդով աշխատող ծրագիր է, որը իրենից ներակայացնում է փաթեթների մենջեր։ Ծրագիրը նախատեսված է Microsoft մշակման պլատֆորմների համար։ Այն պահից հետո, երբ 2010 թվականին թողարկվեց NuGet-ը այն շարունակել է ընդլայնվել և հիմա այն իրենից ներկայացնում է գործիքների և ծառայությունների մեծ համակարգ։

## Նկարագիր
NuGet ներկայացվում է ինչպես Visual Studio-ի հավելում։ Սկսած Visual Studio 2012-ից NuGet-ը տեղադրվում է ինքնաբերաբար։ NuGet-ը ինտեգրվում է SharpDevelop ծրագրի հետ։ NuGet-ը կարող է գործարկվել միայն հրամանի տողով և ավտոմատացված սկրիպտների միջոցով։

Այն աջակցում է մի շարք ծրագրավորման լեզուների, այդ թվում․ 
* .NET Framework փաթեթներ
*C++ լեզվով գրված «հարազատ» փաթեթներ։

## Chocolatey
**Chocolatey**-ը, մեքենայական աստիճանի ծրագրային փաթեթների տեղադրման համար նախատեսված ծրագիր, որը նախատեսված է Windows NT-ի համար։ Այս ծրագիրը օգտագործում է NuGet-ի հիմնական ֆունկիցաները, որոնք միացված է նաև Windows PowerShell-ը, որի հիմանական նպատակը ծրագրերի ավտոմատացված տեղադրումն է Windows օպերաիոն համակարգում։

## Ծանոթագրություններ

## Արտաքին հղումներ
* 
* Chocolatey

Կատեգորիա:2010 մշակված ծրագրային ապահովում
Կատեգորիա:Մայքրոսոֆթ
Կատեգորիա:Վինդոուզի ծրագրային ապահովում
Մենք վերադարձել ենք. դինոզավրերի պատմությունը

**Մենք վերադարձել ենք։ Դինոզավրերի պատմությունը** (), 1993 թվականին նկարահանված ամերիկյան լիամետրաժ անիմացիոն ֆիլմ, որը նկարահանվել է ըստ Հաթսոն Թելբոթի համանուն մանկական գրքի մոտիվների, Սթիվեն Սփիլբերգի Amblimation ստուդիայում, ռեժիսորներ Ֆիլ Նիբելլինգի, Սեյմոն Ուելսի, Դիկ Զոնդակի և Ռալֆ Զոնդակի կողմից։

## Սյուժե
Բարի հայացք անունով բարի պրոֆեսորը իր կախարդական դիրիժաբլով, որը կարողանում է տեղաշարժվել ժամանակի մեջ, ուղևորվում է դինոզավրերի ժամանակաշրջան։ Բռնելով չորս չար դինոզավրերի՝ պրոֆեսորը կերակրում է նրանց հատուկ դեղամիջոցով՝ վերածելով հրեշներին ուրախ խոսող կենդանիների։ Դրանից հետո պրոֆեսորը տալիս է դինոզավրերին լսելու իր ցանկությունների ռադիոն, որով հնարավոր կլիներ լսել երեխաների երազանքները, որի համար էլ իրականում գիտնականը բռնել էր նախապատմական կենդանիներին։

Դժբախտաբար, նավի համակարգում ժամանակային խնդիրների պատճառով անցյալից եկած բոլոր չորս հյուրերը կատապուլտով նետվում են ուղիղ Լուի անունով տղայի գլխին, որը զբաղվում էր սերֆինգով։ Նա հրեշների հայտնվելուն արձագանքում է որպես սովորական երևույթի, սակայն՝ միայն նա։ Քաղաքացիներին չվախեցնելու համար եկվորները ռոբոտ են ձևանում։ Եվ ամեն ինչ լավ կլիներ, եթե մի փոքրիկ աղջիկ չբացահայտեր նրանց, և Լուին իր նոր ընկերոջ հետ միասին չհայտնվեր պրոֆեսորի չար եղբոր մոտ, որը սարսափների կրկես էր կազմակերպել։ Նա ստիպում է մողեսներին դեղահաբեր ընդունել, որոնք վերադարձնում են նրանց իրենց նախնական տեսքին՝ ասելով, որ եթե կենդանիները չնդունեն դրանք, ապա երեխաները հավերժ կմնան չար եղբոր մոտ մոտ։

## Դերերում
* Ջոն Գուդմեն՝ տիրանոզավր Ռեքս
* Բլեյզ Բերդալ՝ Բաստեր
* Ռեա Պերլման՝ Բաստերի մայրը
* Ջեյ Լենո՝ Վորբ
* Ռենե ԼեՎանտ՝ Վուգ
* Ֆելիսիտի Քենդալ՝ Էլզա
* Չարլզ Ֆլայշեր՝ Դվիբ
* Ուոլթեր Քրոնքայթ՝ պորֆեսոր
* Ջոի Շի՝ Լուի
* Ջուլիա Չայլդ՝ դոկտոր Ջուլիետա Բլիբ
* Քեննեթ Մարս՝ պորֆեսորի եղբայրը
* Յարդլի Սմիթ՝ Սեսիլիա Նաթնեթչ
* Մարտին Շորտ՝ Սթաբս ծաղրածու
* Ջ․ Դ․ Դենիելս՝ հավելյալ ձայներ
* Լարի Քինգ՝ ինքն իրեն

## Սաունդթրեք
Կոմպոզիտոր՝ Ջեյմս Հորներ

## Թողարկում հեռուստաէկրաններին
Ֆիլմն ԱՄՆ–ում կինոթատրոններում ցուցադրվել է 1993 թվականին և հինգ շաբաթվա մեջ հավաքել է 7 միլիոն ամերիկյան դոլար։

## Ծանոթագրություններ

## Արտաքին հղումներ
* 

Կատեգորիա:1990-ականների անգլերեն ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան ֆիլմեր
Կատեգորիա:Բրիտանական ֆիլմեր
Կատեգորիա:Մուլտֆիլմեր դինոզավրերի մասին
Կատեգորիա:Ֆիլմեր, որոնց գործողությունները տեղի են ունենում 1993 թվականին
Կատեգորիա:1993 ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Amblin Entertainment ֆիլմեր
Կատեգորիա:1993 մուլտֆիլմեր
Կատեգորիա:Ֆիլմեր դինոզավրերի մասին
Կատեգորիա:1990-ականների բրիտանական ֆիլմեր
Սասանյաններ

**Սասանյաններ**, պարսկական շահնշահերի արքայատոհմ, որը 224-651 թվականներին իշխել է Սասանյան Պարսկաստանի և հարևան կախյալ տարածքների վրա։

## Պատմություն

Արքայատոհմը ծագել է Պարս (կամ *Ֆարս*) երկրամասից և անվանակոչվել իր հիմնադրի՝ Սասանի անվամբ, որը Պարսի առաջին սասանյան արքայի՝ Պապակի հայրն էր։ Պապակի որդին՝ Արտաշիր Պապականը, 224 թվականին գահըկեց արեց պարթևների վերջին արքային՝ Արտավան Ե Պարթևին, և հիմնադրեց Սասանյան Պարսկաստանը։ Արտաշիր I-ի և Շապուհ I-ի գահակալման ժամանակաշրջանում տերությանը մեծ թվով տարածքներ են միացվել։ 3-րդ դարում Սասանյանների պետության մեջ դեռևս պահպանվել են որոշ ինքնավար «թագավորություններ» (Սակաստան, Կրման, Մարվ և այլն), ինչպես նաև ինքնավար քաղաքներ (պոլիսների տիպի)։ Սասանյանների հաղթանակները Հռոմի նկատմամբ ամրապնդեցին իրենց պետությունը և հանգեցրին շահնշահի կենտրոնական իշխանության ուժեղացմանը։ Սասանյան Պարսկաստանի կազմավորման ժամանակ Սասանյանները հենվում էին զրադաշտական մոգերի ուժի վրա։

III դարի վերջին և IV դարի սկզբին կայսրությունը կորցրել է արևելյան մի շարք տարածքներ, սակայն Շապուր II-ի օրոք (309-379 թվականներ) վերականգնվեց նախկինում կորցրած բոլոր տարածքները։ 387 թվականի պայմանագրով Սասանյաններին են անցնում նաև Միջագետքը և Մեծ Հայքի մեծ մասը։

V դարում Հայաստանի, Աղվանքի, Վիրքի տեղական արքայատոհմերը փոխարինվեցին սասանյան դրածոներով։ V դարի 2-րդ կեսին ամբողջ Անդրկովկասում տեղի ունեցան ապստամբություններ, իսկ 571-572 թվականներին՝ Հայաստանում։ V դարավերջին մեկնարկած մազդեզական շարժումից հետո կայսրությունան կառավարման համակարգում, սոցիալ-քաղաքական կառուցվածքում և մշակութային ոլորտում տեղի են ունենում լուրջ փոփոխություններ։

Խոսրով I Անուշիրվանի կառավարման շրջանում (531-579 թվականներ) հին ազնվականության մի մասը հայտնվել է պետությունից և թագավորից տնտեսական կախվածության մեջ, ինչպես նաև աճել է բյուրոկրատական համակարգի և պաշտոնյաների դերը։ VI դարասկզբից ի վեր տեղի են ունեցել մի շարք պատերազմներ ընդդեմ Բյուզանդիայի, որոնք ընթացել են փոփոխական հաջողություններով։ 558-568 թվականներին Սասանյանները ջախջախել են հեփթաղներին և պետության կազմի մեջ են ընդգրկել Աֆղանստանի և Միջին Ասիայի մի շարք շրջաններ։ Մոտ 570 թվականին նվաճվել է Եմենը։ Մոտ 589 թվականին ջախջախվել են պետություն ներխուժած թյուրքերը։ 602-628 թվականներին ընդդեմ Բյուզանդիայի ընթացող երկարատև պատերազմն ավարտվեց բյուզանդական Հերակլ կայսեր հաղթանակով և հանգեցրեց երկու կայսրությունների նյութական ռեսուրսների սպառմանը։ Այդ հանգամանքը, ինչպես նաև հարկերի կտրուկ ավելացումը, խաթարեցին Սասանյանների պետության քաղաքական և տնտեսական հզորությունը և հանգեցրին արաբների կողմից նվաճմանը։

628-632 թվականների ընթացքում փոխվել է մոտ 10 շահնշահ, իսկ Հազկերտ III-ի օրոք Սասանյանների պետությունը նվաճվեց արաբների կողմից։

## Արքաներ

## Ծանոթագրություններ

## Գրականություն
* *Дашков С. Б.* Цари царей — Сасаниды. История Ирана III — VII вв. в легендах, исторических хрониках и современных исследованиях. — М.: СМИ-АЗИЯ, 2008. — 352 с. — 4000 экз. — ISBN 978-5-91660-001-8.
* 
* 
* 
* 
* 
* 
* 

## Տես նաև
* Սասանյանների տոհմածառ

Կատեգորիա:Իրանական ընտանիքներ
Կատեգորիա:Իրանի պատմություն
Կատեգորիա:Հարստություններ
Կատեգորիա:Հին պարսկական տոհմեր
Կատեգորիա:Սասանյաններ
Գզգզված ճնճղուկը

**Գզգզված ճնճղուկը** (), 1967 թվականին նկարված խորհրդային մուլտֆիլմ, որը նկարահանվել է ըստ Կոնստանտին Պաուստովսկու համանուն հեքիաթների մոտիվների։

## Սյուժե
Մի փոքրիկ քաղաքում ապրում էր Մաշա անունով մի աղջիկ` իր դայակ Պետրովնայի հետ։ Նրանց ամբողջ ժամանակ ձանձրացնում էր ագռավը, որը գողանում էր սեղանին դրված ուտելիքը, երբ դայակը բացում էր օդանցքը։ Մոտակայքում ապրում է Պաշկա անունով մի ճնճղուկ։ Ինչ-որ կերպ գիշերը Պաշկան թռչում է օդանցքով ներս և նրանք աղջկա հետ սկսում են բարեկամանալ։

## Նկարահանող խումբ

## Ծանոթագրություններ

## Գրականություն
* «Растрёпанный воробей», авт. Константин Георгиевич Паустовский, изд. Детская Литература, 1981, Тираж 200 000 экз. — С. 93.

## Արտաքին հղումներ
* Դիաֆիլմ «Գզգզված ճնճղուկը»
* Փոքրիկ ճնճղուկը և մեծ զգացմունքները

Կատեգորիա:Ալլա Գրաչովայի մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Մուլտֆիլմեր թռչունների մասին
Խոշոր պնդուկենի

**Խոշոր պնդուկենի**, կամ «լոմբարդիական ընկույզ» (), տիզենիների ցեղի տերևաթափային ծառային թփերի տեսակ (Corylus) կեչազգիների ընտանիքից (Betulaceae), որի պտուղները հայտնի են **ֆունդուկ** անունով։

## Տարածում և էկոլոգիա
Բնությունում արեալը գրավում է հարավ-արևելյան Եվրոպան և Փոքր Ասիան։

Մեծ քանակությամբ բուծվում է Թուրքիայում, Բալկաններում, Իտալիայում, Հյուսիսային Ամերիկայում, Ֆրանսիայի հարավային շրջաններում, Գերմանիայում և Շվեյցարիայում, Ռուսաստանում, Հարավային Կովկասում և Ղրիմում։

## Բուսաբանական նկարագրություն
Խոշոր թփուտը կամ ծառը 3-10 մետր բարձրության է։ Ծառի կեղևը և խոշոր ճյուղերը մոխրագույն են, դալար ճյուղերը սաղարթախիտ են, կարմրականաչ, իսկ տարեց ճյուղերը գրեթե մերկ են կամ ցուղուններով պատված։

Ընձյուղը ձվաձև, բաց շագանակագույն են՝ խոշոր գույնզգույն ծաղկաթերթերով։ Տերևները սրտանման են կամ լայն ձվաձև, 7-12 սմ երկարությամբ, 6-10 սմ լայնությամբ, խիստ կարճ և թույլ գծերով, ոչ հավասար կրկնակի ատամներով, կանաչ կամ հաճախ մուգ կարմիր գույնի, ներքևի հատվածից ավելի բաց գույնի գծերով և 0.8-2 սմ երկարությամբ թիթեղներով։ Կոթատերևիկները երկարակյաց են։
Առէջային փշփշուկի երկարությունը մինչև 10 սմ է, տրամագիծը՝ 1 սմ։

Պտուղները 3-6 են, հաճախ պակաս 1-ից մինչև 8, ցողունի երկարությունը մինչև 3 սմ։ Ներքևի հատվածում մսեղ է, կրկնակի երկար է պնդուկից, նրան կիպ շրջապատում և նրա վրա ձգվում է նեղացող խողովակ, որը տարածված է լայն ատամնավոր թիակի վրա, կանաչ կամ կարամրա-կանաչ, թավշե-խավ և երկաթախառն-մազավոր։ Ընկույզը երկարավուն-ձվաձև է մինչև անգամ գլանաձև, 2-2,5 սմ երկարությամբ, շառավիղը մոտ 1,5 սմ։

Ծաղկումը մարտին է։ Պտղատվությունը՝ սեպտեմբերին։

 

File:Corylus maxima &#039;Purpurea&#039; a1.jpg
File:Corylus maxima R0015239.JPG
Corylus maxima Purpurea 0.8 R.jpg


## Նշանակություն և կիրառում
Մշակույթում այն հայտնի է եղել դեռևս Հին Հունաստանի և Հռոմի ժամանակներից որպես ընկուզազգի բույս։ Շատ բարձր որակի համային և սննդային ընկույզներ են, պարունակում են 50-60% ճարպ, մոտ 15% Սպիտակուցներ և նուշի համ են հիշեցնում։ Մեծ քանակությամբ  ընկույզները հրուշակեղենի արդյունաբերության մեջ օգտագործվում են Հալվայի արտադրության համար` որպես նուշի փոխարինող և այլն։

Յուղը շատ համեղ է և անուշաբույր, օգտագործվում է նաև հրուշակեղենի և սննդի արդյունաբերություններում։

Որպես դեկորատիվ բույս, տարածված չէ։

## Տաքսոնոմիա
Խոշոր պնդուկենու տեսակը մտնում է Տիզենիների ցեղատեսակի (*Corylus*), Պնդուկենիների ենթաընտանիքի (*Coryloideae*), Կեչիների ընտանիքի (*Betulaceae*), Հաճարածաղիկների կարգի (*Fagales*) մեջ։

Մի շարք աղբյուրներում այն համարվում է Կեչազգիների հոմանիշ (Corylus avellana):

## Ծանոթագրություններ

Կատեգորիա:Արևմտյան Ասիայի բուսական աշխարհ
Թմբկափայտ եղունգներ

**Թմբկափայտ եղունգներ կամ թմբկափայտային եղունգներ**, որը նաև հայտնի է որպես **թմբկափայտ մատներ** կամ **քլաբինգ** (), նաև **Հիպոկրատական մատներ**, մատի կամ ոտքի եղունգների դեֆորմացիա, որը կապված է մի շարք հիվանդությունների, հիմնականում սրտի և թոքերի հետ։ Երբ այն տեղի է ունենում հոդային էֆուզիաների, հոդային ցավերի և մաշկի և ոսկրերի աննորմալ աճի հետ միասին, այն հայտնի է որպես հիպերտրոֆիկ օստեոարտրոպաթիա։

Քլաբինգը կապված է թոքերի քաղցկեղի, թոքերի ինֆեկցիաների, թոքերի ինտերստիցիալ հիվանդության, ցիստիկ ֆիբրոզի կամ սրտանոթային հիվանդությունների հետ։ Քլաբինգը կարող է լինել նաև ժառանգական և կապված չլինել այլ բժշկական խնդիրների հետ։

Քլաբինգի առաջացման հաճախությունը հայտնի չէ. այն դիտվել է հիվանդանոցի ներքին հիվանդությունների բաժանմունք ընդունված մարդկանց մոտ 1% -ի մոտ։ Որպես հիվանդության ախտանշան այն հայտնի է Հիպոկրատի ժամանակներից ի վեր։

## Պատճառներ
Քլաբինգը կապված է հետևյալ հիվանդությունների հետ․

* Թոքերի հիվանդություն. 
**Թոքերի քաղցկեղ․  նկատվում է հիմնականում ոչ մանրաբջիջ քաղցկեղի (NSCLC - բոլոր դեպքերի 54% -ը) դեպքում, ոչ հաճախակ թոքերի մանրաբջիջ քաղցկեղի դեպքում (դեպքերի 
Պատկեր:Clubbing of fingers.jpg|Թմբկափայտ մատների սինդրոմ
Պատկեր:Clubbing2.JPG|Տեսք դիմացից
Պատկեր:Clubbing1.JPG|Տեսք կողքից
Պատկեր:CongenitalHeartCase-133.jpg|Թմբկափայտի մատները և ցիանոտիկ եղունգները Ֆալլոյի տետրադայով տառապող մեծահասակի մոտ


## Համաճարակաբանություն
Բնակչության շրջանում քլաբինգի ճշգրիտ տվյալներ չկան։ 2008 թվականի Բելգիայում կատարված ուսումնասիրությունը պարզել է քլաբինգի 1%, կամ ներքին հիվանդությունների բաժանմունք դիմած 1511 հիվանդներից 15-ը։ Պարզվել է, որ նրանցից 40% -ի կամ 6 հիվանդների քլաբինգը ուղեկցվում է տարբեր հիվանդություններով, մինչդեռ 60% -ը կամ 9 հիվանդը բժշկական խնդիրներ չունեին և հետագա քննությունները ցույց են տվել, որ վիճակը լավ է մնացել նաև հաջորդ տարվա ընթացքում։

## Պատմություն
Համենայն դեպս Հիպոկրատի ժամանակներից ի վեր քլաբինգը համարվել է հիվանդության ախտանշան։ Երևույթը կոչվել է «Հիպոկրատական մատներ»։

## Ծանոթագրություններ

Կատեգորիա:Ախտաբանություն
Կատեգորիա:Ախտանիշներ
Կատեգորիա:Բժշկական եզրեր
Կատեգորիա:Դեֆորմացիա
Մեջքի վրա պառկած ծովախեցգետինը

«**Մեջքի վրա պառկած ծովախեցգետինը**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1887 կամ 1890 թվականին։ Յուղաներկով կտավի չափերն են 38 × 46,5 սմ։

Այսօր «Մեջքի վրա պառկած ծովախեցգետինը» ստեղծագործությունը պահպանվում և ցուցադրվում է Վան Գոգի թանգարանում (Ամստերդամ, Նիդերլանդներ)։

## Պատմություն
«Մեջքի վրա պառկած ծովախեցգետինը» ստեղծագործությունն իրենից ներկայացնում է  նատյուրմորտ։ Վան Գոգի թանգարանն այս կտավը թվագրում է 1887 թվականի օգոստոս-սեպտեմբերին, սակայն որոշ աղբյուրներ էլ նշում են, որ այն ստեղծվել է 1889 թվականին։

## Նկարագիր
[ձախից|մինի|[Երկու ծովախեցգետին]]
Այս նկարը ստեղծելիս Վինսենթը ոգեշնչվել է ճապոնական փորագրանկարներից։ Ինքն ու եղբայրը՝ Թեոն, այդպիսի փորագրություններ էին անում փայտի վրա։ Ըստ էության, նկարիչը ոգեշնչվել է ճապոնացի նկարիչ Կացուշիքա Հոքուսայից, որի նկարազարդումները Գոգը տեսել է «*[[Le Japon Artistique]]»* ամսագրում։

Նկարիչը կարմրի վառ երանգներով է նկարել ծովախեցգետնին՝ կանաչ ֆոնին։

Բացի այս նկարից՝ Վինսենթ վան Գոգը նմանատիպ նատյուրմորտ էլի է նկարել՝ «Երկու ծովախեցգետին» անվանումով, որտեղ ծովախեցգետիններից մեկը կրկին մեջքի վրա է պառկած։

## Տես նաև
* Երկու ծովախեցգետին

## Ծանոթագրություններ

## Արտաքին հղումներ
* 

Կատեգորիա:1887 նկարներ
Կատեգորիա:1889 նկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Ռոքվիլ

**Ռոքվիլ** (), քաղաք ԱՄՆ-ի Մերիլենդ նահանգում։ Մոնտգոմերի շրջանի վարչական կենտրոնն է։ Քաղաքը Բալթիմոր-Վաշինգտոն ագլոմերացիայի մասն է կազմում։

ԱՄՆ մարդահամարի բյուրոյի կողմից 2008 թվականի հուլիսի 1-ին ավարտված 12 ամիսների գնահատման համաձայն՝ քաղաքի բնակչույթունը կազմում է 60 734 մարդ, որը քաղաքը դարձնում է Մերիլենդ նահանգում մեծությամբ երկրորդը` Բալթիմորից հետո։

Ռոքվիլը, հարևան Գեյտերսբերգի և Բետեսդի հետ «I-270 տեխնոլոգիական միջանցքի» հիմքն է, որը տուն է հանդիսանում բազմաթիվ ծրագրերի և կենսատեխնոլոգիական ընկերությունների համար, ինչպես նաև մի շարք պետական կառավարական հաստատություննեի համար։ Քաղաքը ունի նաև մի քանի բարձրակարգ շրջանային առևտրի կենտրոններ և հանդիսանում է Մոնտգոմերի շրջանի ամենամեծ մանրածախ կենտրոններից մեկը։

## Բնակչություն
Բնակչության խտությունը կազմում է 1360,7 մարդ մեկ քառակուսի կիլոմետրի վրա։ 17.786 բնակարանային ստորաբաժանումներից 510,7-ի միջին խտությունը մեկ քառակուսի կիլոմետր է։

Բնակչության ռասսայական կազմը` 67,78 % սպիտակամորթ, 9,11 % աֆրոամերիկացիներ, 0,34 % բնիկ ամերիկացիներ, 14,83 % ասիացիներ, 0,03 % խաղաղօվկիանոսյան կղզիների բնակիչներ, 4,78 % այլ ռասսայի ներկայացուցիչներ և 3,13 % երկուսից ավելի ռասսաներ։ Բնակչության 11,67 %-ը  ցանկացած ռասսայի իսպանախոսներ կամ լատինոամերիկացիներ են։

Ռոքվիլը նաև հանդիսանում է հրեա ժողովրդի կենտրոնը Բալթիմոր-Վաշինգտոն երկրամասում, ունի մի քանի սինագոգեր, և հրեական համայնքի երեք մաենամեծ շրջանային կենտրոնը։ Կենտրոնը ներառում է հրեաների ծերանոց, ցերեկային դպրոցներ, թատրոն և ուսումնական հաստատություններ։ Քաղաքում գործում են կորեական և հնդկական մեծ համայքներ։

## Տնտեսություն
Քաղաքում գտնվում է «Novick Group»-ի շտաբկայանը։

## Քույր քաղաքներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Մերիլենդի քաղաքներ
Երկու ծովախեցգետին

«**Երկու ծովախեցգետին**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 47 × 61 սմ։

Այսօր «Երկու ծովախեցգետին» ստեղծագործությունը մասնավոր սեփականություն է, սակայն ցուցադրվում է Լոնդոնի ազգային պատկերասրահում  (Լոնդոն, Մեծ Բրիտանիա)։
[ձախից|մինի|[Մեջքի վրա պառկած ծովախեցգետինը]]

## Պատմություն
«Երկու ծովախեցգետին» ստեղծագործությունն իրենից ներկայացնում է  նատյուրմորտ։ Հեղինակն այն վրձնել է 1889 թվականին՝ հիվանդանոցից դուրս գրվելուց հետո։ Այս նկարը ստեղծելիս Վինսենթը ոգեշնչվել է ճապոնական փորագրանկարներից։ Ինքն ու եղբայրը՝ Թեոն, այդպիսի փորագրություններ էին անում փայտի վրա։ Ըստ էության, նկարիչը ոգեշնչվել է ճապոնացի նկարիչ Կացուշիքա Հոքուսայից, որի նկարազարդումները Գոգը տեսել է «*[[Le Japon Artistique]]»* ամսագրում։

## Նկարագիր
Վինսենթ վան Գոգը «Երկու ծովախեցգետին» կտավում պատկերել է երկու ծովախեցգետին։ Դրանք նկարված են կանաչ ֆոնի վրա՝ յուղաներկով կտավին։ Բացի այս նկարից՝ Վինսենթ վան Գոգը նմանատիպ նատյուրմորտ էլի է նկարել՝ «Մեջքի վրա պառկած ծովախեցգետինը» անվանումով, որտեղ ծովախեցգետինը մեջքի վրա է պառկած. այն այսօր գտնվում է Ամստերդամի Վան Գոգի թանգարանում։

## Տես նաև
* Մեջքի վրա պառկած ծովախեցգետինը

## Ծանոթագրություններ

Կատեգորիա:1889 նկարներ
Կատեգորիա:Լոնդոնի ազգային պատկերասրահի նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Ֆենեկ

**Ֆենեկ**, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Արածանիի աջ կողմի վտակներից մեկի վրնագավառում, Այնթապ ավանից 40 կմ հարավ-արևմուտք, միջգյուղային ճանապարհի վրա։

Բնակչության մասին տվյալներ չեն պահպանվել։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Դոնդող (ուտեստ)

**Դոնդող** (*ստուդեն*) — ուտեստ, որը թանձրանում է այնքան, մինչև վերածվի ժելեանման մասսայի։ Ստացվում է մսի կտորներով սառեցրած մսի արգանակից։ Ուտեստը հայտնի է դարձել 16-րդ դարից։

Դոնդողը չի հանդիսանում դոնդողավոր ուտելիքների տարատեսակ, քանի որ ժելեանման կազմությունը չի հանդիսանում ժելեանման նյութերի (ժելատին կամ ագար-ագար) օգտագործման հետևանք, իսկ դոնդողը հանդիսանում է առանց հավելումների ուտեստ։

Դոնդողը և ստուդենը կարելի է ասել՝ նույն ուտեստներն են։ Ռուսաստանի հյուսիս-արևմտյան և հյուսիսային շրջաններում այս ուտեստին հիմնականում անվանում են ստուդեն, իսկ հարավային և հարավ-արևելյան շրջաններում՝ դոնդող։ Բացի այդ, երբեմն դոնդող անվանումը կիրառվում է խոզի կամ խոզի և տավարի մսից ստացված արգանակի հետ, որպեսզի տարբերվի այն ուտեստից, որը ստացվում է միայն տավարի մսի արգանակից։

Ստուդենը պատրաստվում է կովի գլխից, ուղեղից և 4 ոտքերից, սակայն միանգամայն թույլատրելի է օգտագործել ոտքերը՝ ավելացնելով մսի կտորներ, պոչը և այլն։ Եթե խոսքը գնում է խոզի մսից պատրաստվող ստուդենի մասին, ապա կարելի է օգտագործել խոզի ականջները, պոչը, ոտքերը։

Գոյություն ունեն դոնդողի ազգային տարատեսակներ՝ վրացական մուժուժի, մոլդովական հավով ստուդեն և այլն։

Գերմաներեն *Sülze* (ստուդեն) բառից ծագել է ռուսական զելցը։

Տարբեր երկրներում ուտեստը ունի տարբեր անվանումներ՝

* Լեհաստան— «galareta»
* Բելառուս— «халоднае»
* Ուկրաինա— «холодець», «драглі»
* Լատվիա— «aukstā gaļa» կամ «galerts»
* Ռումինիա— «piftie» կամ «rǎcituri»
* Բուլղարիա— «пача»
* Սերբիա—  «пихтије»
* Լիտվա— «šaltiena»
* Էստոնիա— «sült»

Շատ հաճախ ուտեստը մատուցվում է ծովաբողկի կամ մանանեխի հետ։

## Պատկերասրահ

Պատկեր:Aspic-with-eggs.jpg
Պատկեր:Hering in Gelee, Nadler Feinkost-92306.jpg
Պատկեր:Miskolc Kocsonyafesztival 10.jpg
Պատկեր:Pihtije Lettuce Vlasotince Bogojavljenje.JPG
Պատկեր:Racitura Meat Jelly Moldavian Cuisine.JPG
Պատկեր:Kaeng kradang.jpg
Պատկեր:Aspic de verduras 1.JPG


## Ծանոթագրություններ

## Գրականություն
* 
* 
* 
* 
*

Կատեգորիա:Ուկրաինական խոհանոց
Կատեգորիա:Ռուսական խոհանոց
Հոհենեմս

**Հոհենեմս** (), քաղաք Ավստրիայում, Ֆորարլբերգ ֆեդերալ հողում։ Մտնում է Դորնբիրն շրջանի կազմի մեջ։ Բնակչությունը կազմում է 15 412 մարդ (2008 թվականի մարտի 31)։ Զբաղեցնում է 29,17 կմ² տարածք։ Պաշտոնական կոդը՝ *80302։*

## Պատմություն
Քաղաքը ծագել է Էմսական ամրոցի ստորոտում, Շլոսսբերգ լեռան վրա՝ տեղի երբևեիցե ամենա հզորներից մեկը։ Միջնադարյան ամրոցը ավերվել է 1407 թվականին Ապպենցելյան պատերազմի սկզբին։ Հոհենեմսի կոմսերը անցան պակաս ամուր Նոյ-Էմս դղյակ, որը պահապանվել է մինչև մեր օրեր, որպես Վալդբուրգների արքայատոհմի սեփականություն։

XVI դարի վերջին, Հռոմի պապի հետ ունենալով ազգակցական կապ, Մարկուս Սիտտիկուս ֆոն Հոհենեմսը ստանում է կարդինալի գլխարկ և դառնում է Կաթոլիկ եկեղեցու ամենազորեղ բարձրաստիճան հոգևորականներից մեկը։ Նրա աջակցությամբ Հոհենեմսին շնորհվեց Սրբազան Հռոմեական կայսրության կազմում կայսերական կոմսության կարգավիճակ։ 1562-1567 թվականներին իտալացի ճարտարապետ Մարտինո Լոնգին կառուցեց վերածննդի կոմսական պալատ, որի գրադարանում XVIII դարում հայտնաբերվել են «Նիբելունգների երգ»-ի հնագույն ձեռագրերը։

XVII դարի վերջին Հոհենեմսի կառավարիչները աղքատացան և իրենց արարքները շտկելու համար տվեցին Շելլենբերգը (1699 թվականին) և Վադուցը (1712 թվականին) Լիխտայնշտեյնների վենական արիստոկրատին։ Այդ տարածքներում կազմավավորվեց Լիխտեյշտայնի գոյություն ունեցող թագավորությունը։

XVII դարից Հոհենեմսում կար հրեական կարևոր համայնք գերեզմանոցով և սինագոգով։ Քաղաքի համապատասխան թաղամասում գործում է հրեական պատմության և մշակույթի թանգարան։

## Քաղաքական իրավիճակ
Համայնքի քաղաքագլուխ-Ռիխարդ Աման (ԱԺԿ)՝ ըստ 2005 թվականի ընտրությունների արդյունքի։

Համայնքի ներկայացուցիչների խորհուրդը () կազմված է 33 տեղերից։

*ԱԺԿ-ն զբաղեցնում է 19 տեղ։
*ԱՍԴԿ-ն զբաղեցնում է 4 տեղ։
*ԱԱԿ-ն զբաղեցնում է 4 տեղ։
* Die Emsigen խումբը զբաղեցնում է 4 տեղ։
* Կանաչները զբաղեցնում են 2 տեղ։
* Տեղի դաշինքը․ 1 տեղ։

## Քաղաք-եղբայրներ
*

## Արտաքին հղումներ
* Պաշտոնական կայք.
* 

Կատեգորիա:Ավստրիայի քաղաքներ
Կատեգորիա:Ֆորարլբերգի քաղաքներ
Հրդեհ Բաթումի Leogrand Hotel & Casino հյուրանոցում

**Հրդեհ Բաթումի Leogrand Hotel & Casino հյուրանոց**,  հրդեհ Վրաստանի Բաթում քաղաքի «Leogrand Hotel & Casino» հյուրանոցում, որը տեղի է ունեցել 2017 թվականի նոյեմբերի 24-ից 25-ը։ Հրդեհի պատճառով զոհվել է 11 մարդ։

## Պատահար
Հրդեհը 22-հարկանի հինգ աստղանոց հյուրանոցում բռնկվել է տեղի ժամանակով 20:00-ին։ Դեպքի վայրում աշխատել են մոտ տասներեք հրշեջ մեքենաներ և 100 հրշեջներ։ Ընդհանուր առմամբ, տարհանվել է մոտ 100 մարդ։ Հրդեհի պատճառով զոհվել է 11 մարդ, որոնցից 10-ը եղել են Վրաստանի, իսկ 1-ը՝ Իրանի քաղաքացիներին։ Բոլորն էլ շնչահեղձ են եղել ծխի պատճառով։ Զոհերից ութը հայտնաբերվել են վերելակի մեջ արգելափակված, մեկը՝ լողավազանում, իսկ երկուսը՝ հյուրանոցի մարզասրահում։ 21 մարդ հոսպիտալացվել է։ Այդ օրերին հյուրանոցում անցկացվելու էր «Միսս Վրաստան» գեղեցկության մրցույթը։ 20 մասնակիցներից և ոչ մեկը չի տուժել։

## Հետաքննություն
Վրաստանի վարչապետ Գիորգի Կվիրիկաշվիլին կոչ է արել պարզել և պատժել բոլոր նրանց, որոնք պատասխանատու են հրդեհի համար։ Ներքին գործերի նախարար Գեորգի Գախարիան պաշտպանել է վարչապետի հրդեհային անվտանգության նորմերի խախտման փաստով հետաքննություն անցկացնելու կոչերը։

Ոստիկանությունը հայտարարել է, որ սկսել է հետաքննություն հյուրանոցում հրդեհային անվտանգության կանոնների պահպանման հարցով։ 2018 թվականին Վրաստաբւ գլխավոր դատախազությունը ձերբակալման օրդեր է տվել հյուրանոցի տեխնիկական մենեջեր հանդիսացող Թուրքիայի մի քաղաքացու և տեխնիկական ապահովման թիմի համակարգող Վրաստանի մի քաղաքացու նկատմամբ։ Հետաքննիչները պարզել են, որ տեխնիկական կրիչների սենյակում գտնվող հրավտանգ նյութերը նպաստել են հրդեհի տարածմանն ու թանձր ծխի առաջացմանը։ Հյուրանոցը չի ունեցել նաև հրդեհաշիջման ավտոմատ համակարգ։ Կալանավորված երկու անձինք, որոնցից մեկը Թուրքիայի, մյուսը՝ Վրաստանի քաղաքացիներ էին Բաթումի քաղաքային դատարանի կողմից դատապարտվել են, համապատասխանաբար, հինգ տարի վեց ամիս և երկու տարի ազատազրկման։

Պատահարից հետո հյուրանոցը ենթարկվել է ռեբրենդինգի։ Այժմ այնտեղ գործում է «Welmond» հյուրանոցը։

## Ծանոթագրություններ

Կատեգորիա:2017 Վրաստանում
Կատեգորիա:2017 իրադարձություններ Եվրոպայում
Կատեգորիա:2017 հրդեհներ
Կատեգորիա:Աջարիայի պատմություն
Կատեգորիա:Բաթում
Այնուամենայնիվ այն պտտվում է

[thumb|300px|Գալիլեյը բանտում: [Բարտոլոմե Էստեբան Մուրիլյոյի նկարը, 1643, 1645 կամ 1646 թվական:]]

«**Այնուամենայնիվ այն պտտվում է**» ( ), թևավոր խոսք, որն իբր 1633 թվականին արտասանել է հայտնի աստղագետ, փիլիսոփա և ֆիզիկոս Գալիլեո Գալիլեյը՝ ստիպված լինելով ինկվիզիցիայի առջև հրաժարվել իր այն համոզմունքից, որ Երկիրը պտտվում է Արեգակի շուրջը և ոչ թե հակառակը։

Դատելով նրա ընկերների վկայություններից և հենց Գալիլեյի նամակներից՝ ցուցադրական ապաշխարությունից հետո նրա հայացքները չեն փոխվել, նա նախկինի պես համոզված է եղել Երկրի պտտվելու մեջ։ Այնուամենայնիվ, որևէ ապացույց չկա, որ Գալիլեյն ասել է այս արտահայտությունը։ Գալիլեյի կենսագրությունը, որը 1655-1656 թվականներին գրվել է նրա աշակերտ և հետևորդ Վինչենցո Վիվիանիի կողմից, այդ արտահայտության մասին ոչ մի հիշատակություն չի պարունակում։

Ինչպես հաստատվել է 1911 թվականին՝ 1643 (1645?) թվականին թվագրված իսպանական նկարի հայտնաբերումից հետո, որտեղ Գալիլեյը պատկերված է բանտում, արտահայտությունը նրան է վերագրվել ժողովրդական խոսք ու զրույցում նրա մահից անմիջապես հետո։ Այս բառերը տպագրության մեջ Գալիլեյին առաջին անգամ վերագրել է իտալացի լրագրող Ջուզեպպե Բարետտին իր «The Italian Library» գրքում 1757 թվականին (այսինքն՝ նրա նրա հրաժարումից 124 տարի անց)։ Միֆը լայնորեն հայտնի է դարձել 1761 թվականին՝ Բարետտիի գրքի ֆրանսերեն թարգմանությունից հետո։ Մասնավորապես, *Querelles Litteraires* («Գրական վեճեր») գրքում, որը լույս է տեսել 1761 թվականին Փարիզում, Օգյուապեն Սիմոն Թրելը գրել է. «հավաստիացնում են, որ Գալիլեյը, որն արդեն ազատ էր արձակվել, տանջվելով խղճի խայթից, մի անգամ, այնուամենայնիվ, ոտքերը գետնին խփելով, ասել է. «Այնուամենայնիվ այն պտտվում է»՝ նկատի ունենալով Երկիրը»։

## Մշակութային ազդեցություն
«Այնուամենայնիվ այն պտտվում է» արտահայտությունը բազմիցս օգտագործվել է գրականության մեջ և երաժշտական ստեղծագործությունների տեքստերում.
* Խորհրդային գրող Իլյա Էրենբուրգի գրքի վերնագիրը, որը լույս է տեսել 1921 թվականին Բեռլինի «Գելիկոն» հրատարակչությունում։
* Այս արտահայտությունը դարձել է խորհրդային դրամատուրգ և սցենարիստ Ալեքսանդր Խմելիկի պիեսի վերնագիրը։
* «Enigma» երաժշտական նախագծի «A Posteriori» ալբոմի առաջին թրեքը կոչվում է «Eppur Si Muove»:
* Այս արտահայտությունը գրվել է «Գաղտնի նյութեր» հեռուստասերիալի չորրորդ սեզոնի իններորդ սերիայի ներածական գրադրվագում։
* Պետդումայի խոսնակ Բորիս Վյաչեսլավովիչ Գրիզլովը «Մաքուր ջուր» նախագծի և դրա ղեկավար Վ. Ի. Պետրիկի պաշտպանության ժամանակ այս խոսքերը վերագրել է Կոպեռնիկոսին, որին նաև վերագրել է ինկվիզիցիայի խորույկով մահ՝ ակնհայտորեն շփոթելով Ջորդանո Բրունոյի հետ։
* «Haggard» գերմանական սիմֆոնիկ մետալ խմբի երրորդ ալբոմը կրում է «Eppur Si Muove» անվանումը։
* Այս արտահայտության անգլերեն տարբերակը դարձել է պլատֆորմեր ժանրի «And Yet It Moves» համակարգչային երկչափ խաղի անվանումը։

## Ծանոթագրություններ

## Արտաքին հղումներ
* https://arzamas.academy/mag/206-galileo (Arzamas ակադեմիայի նյութ)
* «Այնուամենայնիվ այն պտտվում է» (ՆՏՎ-ի վիդեո)

Կատեգորիա:Աստղագիտության պատմություն
Կատեգորիա:Թևավոր խոսքեր
Կատեգորիա:Ինկվիզիցիա
Կատեգորիա:Իտալերեն բառեր և արտահայտություններ
Օրհեյ (ազգային պարկ)

**Օրհեյ ազգային պարկ** (), ազգային պարկ Մոլդովայի կենտրոնական հատվածում։ Գտնվում է Քիշնևից 16 կմ հյուսիս՝ Օրհեյ քաղաքի մերձակայքում։

## Ընդհանուր տեղեկություններ
Պարկը գտնվում է Կոդրի բարձունքում։ Նրա ընդհանուր մակերեսը (33792,09 հա) կազմում է երկրի տարածքի 1 %-ը։ Պարկի լանդշաֆտը ժայռոտ է՝ մասամբ ծածկված անտառներով։ Անտառածածկ տարածքները զբաղեցնում են պարկի 18,551 հեկտարը։ Տարածքը կտրատված է հովիտներով և կիրճերով։ Պարկի տարածքով հոսում է Ռեուտ գետը։

Պարկը տեղակայված է չորս շրջանների տարածքում՝ Օրգեև, Ստրաշենսկի, Կալարաշ, Կրիուլյանսկ, և ներառում է 18 կոմունաների տարածք։

Ազգային պարկի տարածքում աճում են ավելի քան 700 տեսակ անոթավոր բույսեր, ապրում է 109 տեսակի թռչուն, 41 տեսակ կաթնասուն։ 26  բուսատեսակ ընդգրկված է Մոլդովայի Կարմիր գրքում։ Հազվագյուտ տեսակներից պարկի տարածքում հանդիպում են եվրոպական անտառային կատու, անտառային կզաքիս, փոքր շահնարծիվ, սև ցին, սովորական իժ։

## Ազգային պարկի ստեղծման պատմություն
Այս տարածքում ազգային պարկ հիմնելու առաջին փորձը կատարվել է 1989-1991 թվականներին, սակայն այն հաջողությամբ չի պսակվել։ 2008 թվականից գաղափարը նորից շրջանառվել է Մոլդովայի Հանրապետության շրջակա միջավայրի պահպանության նախարարության, ՄԱԿ-ի զարգացման ծրագրի և Բնության համաշխարհային հիմնադրամի (համագործակցել է ֆինանսապես) կողմից։ 2013 թվականի հուլիսի 12-ին Մոլդովայի խորհրդարանը օրենք է ընդունել ազգային պարկ հիմնելու մասին։ Նրա նպատակն է եղել բույսերի ու վայրի կենդանիների, ինչպես նաև այս տեղանքում գտնվող բնապահպանական, գիտական, մշակութային արժեք ունեցող օբյեկտների պահպանությունը։ Մինչև Օրգեև ազգային պարկին հիմնադրումը Մոլդովան եղել է միակ երկիրը Եվրոպայում, որը չի ունեցել ազգային պարկ։

## Զբոսաշրջային հիմնական օբյեկտներ
Օրգեև ազգային պարկի զբոսաշրջային հիմնական գրավչություններն են Տրեբուժեն արգելոցը, Կուրկիի եկեղեցին, Ցիգենեշտ լանդշաֆտային արգելոցը, հնագիտական մի շարք հուշարձաններ, Ոսկե հորդայի ժամանակշրջանի Շեխր ալ Ջեդիդ քաղաքը, մոլդավական միջնադարյան քաղաքն իր ամրոցներով, հինգ վանքեր, ազնվականական չորս կալվածքներ, հետաքրքիր այլ օբյեկտներ։

Մշակութային-բնական Հին Օրքեյ արգելոցը 2007 թվականից հավակնում է ՅՈւՆԵՍԿՕ-ի Համաշխարհային ժառանգության ցուցակում ընգրկվելուն։

Օրգեև պարկի տարածքում զբոսաշրջային մի քանի ուղղություններ կան, այդ թվում՝ ավտոմեքենաների, հեծանվորդների, արշավորդների և ալպինիստների համար։
մինի|Ռեուտի հովիտ, Հին Օրքեյ, փորագրություն քարին

Իվանչա գյուղում գործում է Ժողովրդական արհեստների թանգարանը։ Պարկի տարածքում տեղակայված գյուղերում տարածում ունեցող արհեստներից այստեղ ներկայացված են մի շարք արհեստներ՝
* փայտի փորագրություն
* քարի փորագրություն
* դարբնություն
* շյուղերով գործում
* կտավագործություն
* դերձակություն։

## Ծանոթագրություններ

## Գրականություն
* 
* 
* 

Կատեգորիա:Ազգային պարկեր
Կատեգորիա:Մոլդովայի աշխարհագրություն
Բոբի Ռոբսոն

**Սըր Ռոբերտ Ուիլյամ (Բոբի) Ռոբսոն** (, ), անգլիացի ֆուտբոլիստ և ֆուտբոլի մարզիչ, խաղացել է Անգլիայի ֆուտբոլի ազգային հավաքականում, հետագայում դարձել հավաքականի մարզիչը։ «Իպսվիչ Թաունի» ֆուտբոլային ակումբի կազմում նվաճել է ՈՒԵՖԱ Եվրոպայի Լիգայի գավաթը։

## Կենսագրություն
Իր քսան տարվա պրոֆեսիոնալ կարիերայի ընթացքում նա երեք ֆուտբոլային ակումբների «Վեստ Բրոմվիչ Ալբիոն», «Ֆուլհեմ», «Վանկաուեր Ռոյալս» հարձակվող է եղել։ Անգլիայի ֆուտբոլի ազգային հավաքականում անց է կացրել քսան հանդիպում՝ դառնալով չորս գոլի հեղինակ։ Ազգային հավաքականի կազմում մասնակցել է  Ֆուտբոլի 1958 և 1962 թվականների աշխարհի առաջնություններին։

Ֆուտբոլային կարիերայի ավարտից հետո նա դարձել է  ֆուտբոլի հայտնի մարզիչ։ «Իպսվիչ Թաունի» ֆուտբոլային ակումբի հետ տասներեք տարվա համագործակցությունից հետո Բոբին գլխավորել է Անգլիայի ֆուտբոլի ազգային հավաքականի գլխավոր մարզչի պաշտոնը։ Հավաքականի հետ մասնակցել է Աշխարհի 1996 և 1990 թվականների առաջնություններին, Եվրոպայի 1988 թվականի առաջնությանը։ 1990-ական թվականներին, չնայած առողջական խնդիրներին (1991 թվականին բժիշկները Ռոբսոնի մոտ ախտորոշել էին քաղցկեղ), նա գլխավորել է մի քանի եվրոպական ֆոտբոլային ակումբներ։ «ՊՍՎ Էյնդհովեն» ակումբի հետ հաղթել է Նիդերլանդների ֆուտբոլի առաջնությունը, «Պորտու» ակումբի հետ՝ Պորտուգալիայի ֆուտբոլի առաջնությունը։ «Բարսելոնա»  ֆուտբոլային ակումբի հետ նվաճել է ՈՒԵՖԱ-ի գավաթակիրների գավաթի 1996-1997 թվականների առաջնությունը, «Սուպերկոպա դե Իսպանիա», «Ֆուտբոլի Իսպանիայի գավաթ կամ Արքայական գավաթ» (Copa del Rey) առաջնությունների գավաթները։

Ռոբսոնի վերջին գլխավորած ակումբը անգլիական «Նյուքասլ Յունայթեդ»-ն էր։ Այնտեղից նա հեռացավ 2004 թվականին։ 
[thumb|200|Ռոբսոնի արձանը [Իպսուիչ քաղաքի Պորտմեն Ռոուդ մարզադաշտի դիմաց]]
1994 թվականին, երբ Ռոբսոնը նոր էր նշանակվել Լիսաբոնի «Սպորտինգ դե կլաբ Պորտուգալ» ակումբի մարզիչ, փնտրում էր ֆուտբոլային մարզիչի որակավորում ունեցող թարգմանչի։ Այդ թարգմանչի դերը զբաղեցրեց ապագա հեղինակավոր մարզիչ Ժոզե Մոուրինյոն։ Մոուրինյոյի հետագա կարիերայի զարգացման մեջ մեծ դեր է ունեցել Ռոբսոնը։ Իր ինքնակենսագրականում Մոուրինյոն նշել է։

2002 թվականին ֆուտբոլում ունեցած նվաճումների համար Ռոբսոնին շնորհվել է ասպետի կոչում։ Բոբիի անունն ընդգրկվել է  Անգլիական ֆուտբոլի փառքի սրահում և հանդիսանում է «Իպսվիչ Թաունի» ակումբի պատվավոր նախագահ։ Մինչև 2007 թվականի նոյեմբերը Ռոբսոնը  Իռլանդիայի ֆուտբոլի ազգային հավաքականի գլխավոր մարզիչի՝ Սթիվ Սթոնթոնի խորհրդատուն էր։ Կյանքի վերջին տարիներին զբաղեցնում էր «Անգլիական ֆուտբոլի մենեջերների ասոցացիայի» փոխնախագահի պատվավոր պաշտոնը ():

## Ծանոթագրություններ

## Արտաքին հղումներ
* Статья о Бобби Робсоне на сайте «Барсамания»
* Бобби Робсон. Вместо некролога
* Статья на Огоголе: Сэр Бобби Робсон

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բարսելոնա ՖԱ մարզիչներ
Կատեգորիա:Թոքի քաղցկեղից մահացածներ
Կատեգորիա:Պրեմիեր Լիգայի մարզիչներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուլհեմի ֆուտբոլիստներ
Կատեգորիա:Անգլիացի ֆուտբոլային մրցավարներ
Կատեգորիա:Ֆուտբոլիստներ այբբենական կարգով
Լայզա Վայլ

**Լայզա Ռեբեկա Վայլ** (, ), ամերիկացի դերասանուհի, առավել հայտնի է WB/CW հեռուստաալիքի թողարկած «Գիլմորի աղջիկներ» հեռուստասերիալում Փերիս Գելերի դերով և ABC-ի թողարկած «Ինչպես խուսափել սպանության համար պատժից» հեռուստասերիալում Բոննի Ուինթերբոթոմի դերով։

## Կյանք և կարիերա
Վայլը ծնվել է Նյու Ջերսիի Պասաիկ քաղաքում, դերասանական ընտանիքում։ Երբ նրա ընտանիքն ապրում էր Փենսիլվանիայի փոքրիկ քաղաքում (Ֆիլադելֆիայի տակ), Վայլը, հետևելով ծնողներին, սկսել է մանկական դերեր խաղալ տեղական թատրոնում։ Այնուհետև նա սկսել է անցնել Նյու Յորքի լսարաններով և դերեր է ստացել նաև թատրոնից դուրս ներկայացումներում։ Ավարտելով Կոլումբիայի համալսարանը՝ նա իր կարիերան սկսել է թատրոնում, ինչպես նաև պարբերաբար նկարահանվել է ֆիլմերում։ Վայլը հայտնի է դարձել Փերիս Գելերի դերի շնորհիվ «Գիլմորի աղջիկներ» հեռուստասերիալում, որտեղ նա նկարահանվել է 2000-2007 թվականների ընթացքում։

«Գիլմորի աղջիկներ» հեռուստասերիալի ավարտից հետո Վայլի կարիերան շարունակվել է տարբեր սերիալներում հյուրային դերերով։ Շոնդա Ռեյմսի «Կրքի անատոմիա» և «Մասնավոր պրակտիկա» հեռուստասերիալներում հայտնվելուց հետո Վեյլը երկրորդական դեր է ստացել իր «Սկանդալ» սերիալի առաջին եթերաշրջանում։ 2014 թվականին Վայլը մշտական դեր է ստացել Շոնդա Ռեյմսի ևս մեկ սերիալում, «Ինչպես խուսափել սպանության համար պատժից»։

## Անձնական կյանք
Վայլը ձախլիկ է և ի ծնե եղել է թխահեր։

2006 թվականի նոյեմբերին Վայլը ամուսնացել է դերասան Փոլ Ադելշտեյնի հետ հրեական ռեֆորմացիայի արարողության ժամանակ։ Նախկինում նրանք միմյանց ճանաչել են թատերական նախագծերով։ Զույգը 2010 թվականի ապրիլին ունեցել է դուստր։ Վայլը Ադելշտեյնից պահանջել է ապահարզան 2016 թվականի մարտին՝ վկայակոչելով անհաշտ տարաձայնությունները։ Ամուսնալուծությունը ձևակերպվել է 2017 թվականի նոյեմբերին։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կոլումբիայի համալսարանի շրջանավարտներ
Կյուրեղ Տուրովցի

**Կյուրեղ Տուրովցի** (եկեղեցասլավոնական լեզվով՝ **Кѷриллъ Туровськiй**, , , ), ռուս ուղղափառ եկեղեցու եպիսկոպոս և սուրբ, Կիևյան Ռուսիայի առաջին և լավագույն աստվածաբաններից մեկը։ Ապրել է Տուրովի իշխանությունում, որը գտնվել է ներկայիս Բելառուսի հարավային մասում։ Ուղղափառ եկեղեցին սահմանել է նրան նվիրված տոն, որը նշվում է յուրաքանչյուր տարվա ապրիլի 28-ին։ Հռոմի Պողոս VI պապի օրոք նա 1969 թվականին դասվել է նաև կաթոլիկ եկեղեցու սրբերի շարքին։

Դարեր շարունակ Կյուրեղ Տուրովցին հեղինակություն ու համբավ է վայելել ոչ միայն որպես եկեղեցական գործիչ, այլև իբրև գրող, որի ստեղծագործությունները շարունակաբար ընդօրինակվել ու բազմացվել են։ Նրա գրական ժառանգության մասին Զենկովսկին գրել է. «Եպիսկոպոս Կյուրեղ Տուրովցին ուղղափառ եկեղեցու թերևս ամենահմուտ աստվածաբանն էր, որն իր գրվածքներով կարող էր մրցակցել բյուզանդացի աստվածաբանների հետ։ Նա հիանալի տիրապետում էր հունարենին և իր գրական նվաճումներով գերազանցել է իր  ժամանակակից բոլոր ռուսներին... Նրա ստեղծագործություններից ամենասիրվածն ու մեծ ժողովրդականություն վայելողը գարնան հաղթական գալուսը նկարագրող քարոզն է, որն այլաբանորեն պատկերում է Քրիստոսի հարությունը»։ Սուրբի գրական վարպետությունը բարձր են գնահատել թե՛ ժամանակակիցները և թե՛ հետագա սերունդները։ Նրա «*Խոսք*» խորագրով հայտնի ստեղծագործությունն ընդգրկված է բազմաթիվ ժողովածուներում՝ բյուզանդացի աստվածաբանների ու քարոզիչների երկերի հետ միասին։

## Մեծարանք
Կյուրեղ Տուրովցու հուշարձանները կանգնեցված են Տուրովում, Գոմելում, Մինսկում, նրա անունով է կոչվել Մինսկի հոգևոր ակադեմիան։ Նա, Եֆրոսինյա Պոլոցկցու հետ մեկտեղ, համարվում է բելառուսների ամենապաշտելի սուրբերից մեկը։

Բելառուսում սուրբ Կյուրեղին են նվիրված մի շարք ուղղափառ եկեղեցիներ Մինսկում, Տուրովում, Գոմելի մարզի Սվետլոգորսկ քաղաքում։ Բացի այդ, Կյուրեղ Տուրովցու անունը շնորհվել է բելառուսական սփյուռքի ուղղափառ և կաթոլիկ մի քանի եկեղեցիների, այդ թվում՝ Լոնդոնում, Տորոնտոյում, Բրուքլինում։

## Պատկերասրահ

File:Church of St Cyril of Turau and All the Patron Saints of the Belarusian People (2016-11-24).jpg|Կյուրեղ Տուրովցու և բելառուս ժողովրդի հովանավոր բոլոր սուրբերի եկեղեցին Լոնդոնում 
File:St. Cyril of Turov Parish.JPG|Տորոնտոյի սբ. Կյուրեղ Տուրովցի եկեղեցին
File:St. Cyril of Turov Cathedral Brooklyn.jpg|Բրուքլինի սբ. Կյուրեղ Տուրովցի տաճարը


## Գրականություն

*
*
*
*
*

## Ծանոթագրություններ

## Արտաքին հղումներ
*История Беларуси IX-XVIII веков: Life 
*История Беларуси IX-XVIII веков: Works 
*Кирилл Туровский. [Собрание из 68 сочинений]. || По изд.: Мельнікаў А.А. Кірыл, епіскап Тураўскі. Жыццё, спадчына, светапогляд. 2-е выд., Мн., 2000. - Эл. версия: О.Лицкевич, 2002-2003.

Կատեգորիա:Ռուս ուղղափառ եկեղեցու սրբեր
Ռոբերտո Կաստելլի

**Ռոբերտո Կաստելլի** (, ), իտալացի քաղաքական գործիչ, 2001 թվականի հունիսի 11-ից մինչև 2006 թվականի մայիսի 17-ը Իտալիայի արդարադատության նախարար, 1992 թվականից մինչև 1996 թվականը Պատգամավորների պալատի անդամ։

## Կենսագրություն
Ռոբերտո Կաստելլին ծնվել է 1946 թվականի հուլիսի 12-ին Լոմբարդիայում։ Ավարտել է Միլանի պոլիտեխնիկական համալսարանը` ինժեներ-մեխանիկի մասնագիտությամբ և հետագայում աշխատել կիրառական ակուստիկայի բնագավառում։ Կուտակված փորձ շնորհիվ կարողացել է զբաղվել ազգային հետազոտական խորհրդի (CNR) շրջանակներում նախագծերով, ինչպես նաև որպես Եվրոպական հանձնաժողովի խորհրդատուի կարգավիճակում զբաղվել է ԵՏՄ տեխնիկական կանոնակարգերի մշակմամբ։ 1986 թվականին անդամակցել է Ումբերտո Բոսիի Լոմբարդիայի լիգային և դարձել նրա քաղաքական ակտիվիստը։ Սկզբնապես գլխավորել է Կոմո նահանգում տեղակայված կուսակցության բաժանմունքը, իսկ 2002 թվականին՝ Լոմբարդիայի լիգան, որն այդ ժամանակ արդեն եղել Է Հյուսիսի լիգայի ստորաբաժանումը։

1992 թվականից մինչև 1996 թվականը Հյուսիսի լիգայի խմբակցությունից եղել է Պատգամավորների պալատի 11-րդ և 12-րդ գումարումների անդամ։

1996-2013 թվականներին սենատոր է եղել խորհրդարանի 13-րդ գումարումից մինչև 16-րդ գումարումը։

2001 թվականի հունիսի 10-ից մինչեւ 2005 թվականի ապրիլի 23-ը եղել է Բեռլուսկոնիի երկրորդ կառավարությունում արդարադատության նախարար, այնուհետեւ մինչեւ 2006 թվականի մայիսի 17-ը նույն պաշտոնը զբաղեցրել Է Բեռլուսկոնիի երրորդ կառավարությունում։

2008 թվականի մայիսի 12-ից մինչև 2009 թվականի մայիսի 21-ը եղել է Ենթակառուցվածքի և տրանսպորտի նախարարությունում կրտսեր պետքարտուղար, որից հետո մինչև 2011 թվականի նոյեմբերի 16-ը՝ Բերլուսկոնիի չորրորդ կառավարությունում՝ ենթակառուցվածքի և տրանսպորտի նախարարի տեղակալ։

2010 թվականին մասնակցել է հայրենի Լեկոյի քաղաքապետի ընտրություններին՝ աջ կենտրոնամետ կոալիցիայի աջակցությամբ, սակայն 44,2 % արդյունքով անսպասելիորեն զիջել է ձախ կենտրոնամետների թեկնածու Վիրջինիո Բրիվիոյին (50,2 %)։ Լինելով Հյուսիսի լիգայի գանձապետարանի վարչական կոմիտեի անդամ՝ Կաստելին 2012 թվականի գարնանը կուսակցության գանձապետ Ֆրանչեսկո Բելսիտոյի շուրջ ծագած կոռուպցիոն սկանդալից հետո իր զբաղեցրած պաշտոնից հեռացվել է կուսակիցների կողմից, սակայն ոչ մի պաշտոնական մեղադրանք չի ներկայացվել հետաքննության մարմիններին։ 2012 թվականի դեկտեմբերի 31-ին հայտարարել է 2013 թվականին Սենատ վերընտրվելուց հրաժարվելու մասին։

## Անձնական կյանք
Ամուսնացած է Սարե Ֆումագալլիի հետ (): Երկար համատեղ կյանքից հետո, արդեն ունենալով 27-ամյա որդի, ամուսինները պսակադրվել են կելտական ծեսով՝ հոգևորական դրուիդի մասնակցությամբ։ Զբաղվում է առագաստային սպորտով, երկար տարիներ տիրապետում է 12 մետրանոց առագաստանավի, միս չի ուտում, բայց չի հրաժարվել ձուկ ուտելուց։

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Իտալացի ճարտարագետներ
Կատեգորիա:Իտալիայի Հանրապետության սենատորներ
Կատեգորիա:Իտալիայի արդարադատության նախարարներ
Կատեգորիա:Իտալիայի նախարարներ
Կատեգորիա:Իտալիայի սենատորներ
Կատեգորիա:Իտալիայի քաղաքական գործիչներ
HackerRank

**HackerRank**, ընկերություն, որը զբաղվում է անհատների կամ կազմակերպությունների համար սպորտային ծրագրավորման մրցությներ կազմակերպելով։ HackerRank-ի կողմից կազմակերպված մրցույթները է կազմակերպում բազմաթիվ ծրագրավորման լեզուներով՝ Java, C++, PHP, Python, SQL, JavaScript և այլն։ Երբ ծրագրավորողը ներկայացնում է առաջարանքի լուծումը, այն գնահատվում է մեծ ճշտգրտությամբ։ Դրանից հետո ծրագրավորողները գնագատվում են ըստ HackerRank-ի գլոբալ ցանկի և ստանում են միավորներ, որն էլ առաջացնում մրցակցություն օգտատերերի միջև։ Որպես հավելում, գոյություն ունեն առանձին ծրագրավորման մրցույթներ, որոնց ընթացքում ծրագրավորողները լուծում են միևնույն առաջադրանքը կոնկրետ սահմանված ժամանակում, իսկ վերջում գնահատվում են։

## Պատմություն
HackerRank-ը ստեղծվել է ինչպես՝ InterviewStreet Inc. Vivek Ravisankar և Hari Karunanidhi կողմից։ HackerRank-ը Y Combinator ընկերություն  և այն համարվում է առաջին հնդակական ընկերությունը, որը հաստատվել է Y Combinator-ի կողմից։ Նրանք նաև մասնակցել են TechCrunch Disrupt-ին 2012 թվականին և ներկա պահին ունեն վենչուրային կապիտալ Khosla Ventures և Battery Ventures-ի կողմից։

### Ֆինանսավորում
2015 թվականի հուլիսին HackerRank-ը ստացավ 7,5 միլլիոն դոլլարի չափով ֆինանսավորում ճապոնական Recruit Holdings’ HR-ի կողմից։

### Հովանավորներ
2019 թվականի դեկտեմբերին HackerRank-ը ձեռք բերեց Mimir՝ ամպային սերվիս, որը ապահովում է ընկերության կրթական մասը։ Mimir-ը դարձավ HackerRank-ի առաջին ձեռք բերումը։

## HackerRank for Work
Ընկերությունը ունի վճարովի ապրանքանիշ HackerRank for Work, որը իրենից ներկայացնում է բաժանորդագրվող ծառայություն, որի նպատակը՝ օգնել ընկերություններին գտնել իրենց համար պահանջվող մասնագետներ։ Պլատֆորմը ձեռնարկատերերին հնարավորություն է տալիս օգտագործել ծրագրավորման ներքին տեղադրված գրադարանները կամ գրել իրենց առաջադրանքները, որոնց միջոցով կարելի է գտնել անհրաժեշտ մասնգետներին։ Մասնագետները պետք է լուծեն խնդիրները, որից հետո ձեռնարկատերը ըստ դիմողի հմտությունների պետք է ընտրի լավագույն մասնագետին։

## Ծանոթագրություններ

## Արտաքին հղումներ
* HackerRank
* HackerRank for Work

Կատեգորիա:Ծրագրավորման մրցույթներ
Շիրի Նորթ

**Շիրի Նորթ** (, ), ամերիկացի դերասանուհի, երգչուհի և պարուհի, առավել հայտնի է 1950-ական թվականների կինոֆիլմերում խաղացած դերերով։

## Կյանք և կարիերա
Շիրի Նորթը ծնվել է 1932 թվականի հունվարի 17-ին Կալիֆոռնիա նահանգի Լոս Անջելես քաղաքում։ Պարուհու կարիերան սկսել է տասը տարեկան հասակում՝ ելույթ ունենալով Երկրորդ համաշխարհային պատերազմի ժամանակահատվածում, տասնհինգ տարեկանում ամուսնացել և մեկ տարի անց երեխա է ունեցել։

Նորթը կինոյում առաջնաելույթ է ունեցել 1951 թվականին։ 1953 թվականին Բրոդվեյի «Hazel Flagg» մյուզիքլում իր առաջնաելութային դերի համար արժանացել է «Theatre World Award» մրցանակի։ 1954 թվականին Նորթը պայմանագիր է ստորագրել 20th Century Fox ստուդիայի հետ, որը մտադիր էր նրանից Մերիլին Մոնրոյի յուրօրինակ կրկնօրինակը ստանալ։ Մի քանի անհաջող փորձերից հետո 1955 թվականին նա գլխավոր դեր է ստացել «Ինչպես լինել շատ, շատ հայտնի» ֆիլմում։ Նույն թվականին հայտնվել է *Life* ամսագրի շապկին։ Հետո շարունակել է գլխավոր դերեր ստանալ ֆիլմերում, ինչպիսիք են «Կիսաշրջազգեստով լեյտենանտը», որը վարձույթում շատ հաջողակ էր և «Լավագույն բաները կյանքում անվճար են», որը ևս առևտրային հաջողություն է ունեցել, սակայն ստուդիաները սկսել են կորցնել հետաքրքրությունը նրա հանդեպ՝ պլանավորելով աստղ դարձնել սկսնակ դերասանուհի Ջեյն Մենսֆիլդին։

1957 թվականին «Ճանապարհ դեպի ոսկի» դրամայում գլխավոր դերով գրավել է քննադատների ուշադրությունը։ Ֆիլմը վարձույթում ունեցել է փոքր հաջողություն։ Նույն թվականին նկարահանվել է ևս մեկ առևտրային ձախողված «Առանց կանխավճարի» ֆիլմում։ Հաջորդ տարի նկարահանվել է հաջողություն ունեցած «Սիրո և պատերազմի մեջ» ռազմական դրամայում, ինչը օգնել է դերասանուհուն ևս մեկ գլխավոր դեր ստանալ «Մարդի Գրաս» մյուզիքլում։ Այն ձախողվել է վարձույթում և Fox ստուդիան որոշել է չերկարաձգել պայմանագիրը դերասանուհու հետ։ Հետագա տարիներին շարունակել է նկարահանվել կինոյում և հեռուստատեսությունում՝ գլխավոր դեր խաղալով «Իններ Սփեյս» ֆանտաստիկ ֆիլմում։ Նաև հայտնվել է «Անախորժություն աղջիկների հետ», «Չարլի Վերիկ», «Փախուստ», «Հեռախոս» ֆիլմերում։ Հեռուստատեսությունում մի քանի հայտնի հեռուստասերիալներում, ինչպիսիք են «Մերի Թայլեր Մուրի շոուն», «Մասնավոր դետեկտիվ Մագնումը», «Ոսկե աղջիկներ» և «Սայնֆելդը», եղել է հրավիրված աստղ։ Հեռուստատեսությունում իր աշխատանքի համար 1976 և 1981 թվականներին ստացել է «Էմմի» մրցանակի երկու անվանակարգ։

Շիրի Նորթը ամուսնացած է եղել հինգ անգամ։ 2005 թվականի նոյեմբերի 4-ին մահացել է քաղցկեղից առաջացած բարդությունների պատճառով։

## Ծանոթագրություններ

Կատեգորիա:1932 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:2005 մահեր
Կատեգորիա:Ամերիկացի երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Լոս Անջելես քաղաքում ծնվածներ
Կատեգորիա:Լոս Անջելես քաղաքում մահացածներ
Կատեգորիա:Հունվարի 17 ծնունդներ
Կատեգորիա:Նոյեմբերի 4 մահեր
Կատեգորիա:Քաղցկեղից մահացածներ
Կատեգորիա:Ամերիկացի պարողներ
Կատեգորիա:Ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Առավոտյան խոստումը

**«Առավոտյան խոստումը»** (),  ֆրանսիացի գրող Ռոմեն Գարի ինքնակենսագրական վեպը։

## Պատմություն
Գրողի գեղարվեստական կենսագրությունն է, որը նվիրված է մայրական սիրո սխրագործությանը։ Մայրը նրան միայնակ էր մեծացնում և բացի սովորական դաստիարակությունից, նրան փառահեղ ապագայի մասին մտքեր էր ներշնչել, ասելով, որ նա դառնալու է սպա, հերոս, դիվանագետ, գրող։ Այս ամենը իրականացել է, չնայած մայրը տեսել է միայն առաջին հրատարակությունները։

2007 թվականի հունիսի 22-ին Վիլնյուսի Բասանավիչյաուս փողոցում բացվել է լիտվացի քանդակագործ Ռոմաս Կվինթասի ստեղծագործության հուշարձանը։ Բրոնզե քանդակը պատկերում է  «Խոստում արշալույսին» ինքնակենսագրական վեպի հերոսին`տղա, ձեռքին կրկնակոշիկներ։ Հուշարձանը տեղադրվել է Վիլնյուսի Ռոմեն Գարիի ակումբի նախաձեռնությամբ, «Lietuvos geležinkeliai» երկաթուղային ընկերության և լիտվիացիների ֆոնդի () աջակցությամբ։

## Էկրանավորում
Վեպը էկրանավորվել է 1970 թվականին Ժյուլ Դասենի և 2017 թվականին Էրիկ Բարբեի կողմից։

## Ծանոթագրություններ

Կատեգորիա:Ինքնակենսագրական վեպեր
Կատեգորիա:20-րդ դարի գրականություն
Կատեգորիա:Ֆրանսիական վեպեր
Կատեգորիա:1960 թվականի ֆրանսիական վեպեր
Կատեգորիա:Էկրանավորված ֆրանսիական վեպեր